Meie: 30.03.2012 nr 1/03-12

Keskkonnaministeerium

Narva mnt 7a, Tallinn 15172

**Eelmise kalendriaasta tegevusest**

2011. aastal oli kehtivate lepingute arvu poolest MTÜ Eesti Pakendiringlusel pakendiettevõtjatest kliente kokku 2270.

30.03.2012 seisuga on pakendiettevõtjad meile 2011. aasta kohta deklareerinud kokku 49 062 tonni turule pandud pakendijäätmeid. Käive oli 2011. aastal esialgsetel andmetel 4 miljonit eurot. Kokku suunasime taaskasutusse 2011. aastal **34 312,49** tonni pakendijäätmeid. Jaotus pakendimaterjali liikide lõikes on toodud järgmises tabelis tonnides:

|  |  |  |  |
| --- | --- | --- | --- |
| pakendiliigid | turule lastud kogus | Kogutud ja taaskasutatud | % |
| Klaas | 14985 | 10634 | 71,0% |
| Plast | 8266 | 5296 | 64,1% |
| Metall | 2457 | 1660 | 67,6% |
| Papp | 14905 | 11656 | 78,2% |
| Puit | 9334 | 5062 | 54,2% |
| muu | 16 | 18 | 112,5% |

**Majandustegevuse kokkulepete kohta**

MTÜ Eesti Pakendiringlus ostab sisse teenuseid hinnapakkumiste ja konkursside kaudu garanteerimaks kuluefektiivseima lahenduse.

Järgmiselt on toodud kogumis- ja taaskasutusteenuste osutajad 2011. aastal:

Pakendijäätmete kogujad

Ekovir OÜ, Prügitont OÜ, Prügimees OÜ, Ragn-Sells AS, Resk OÜ, ISS Eesti AS, Evales Trans OÜ, Engeberg OÜ, Vallesburg OÜ, Veolia Keskkonnateenused OÜ

Pakendijäätmete taaskasutajad

Adelan Klaas OÜ, Arcespri OÜ, Baltfer OÜ, BAO Ohtlikud jäätmed OÜ, Gektor-Grupp OÜ, Grandport Baltic OÜ, Green Marine AS, Infokaitsesüsteemide OÜ, Maskhone OÜ, Narva

Jäätmekäitluskeskus OÜ, Nelitäht OÜ, Ivazo OÜ, Pakendihai OÜ, Ragn-Sells AS, Eesti Plast OÜ, Saare Rand AS, Sekto Pärnu OÜ, SLG Energy OÜ, Tallinna Prügila AS, Tallinna Sekto AS, Vaitorg OÜ, Vallesburg OÜ, Vassili Bulajevski FIE, Wasteland OÜ, Veolia Keskkonnateenused AS, Väätsa Prügila AS

**Kogumisvõrk**

MTÜ Eesti Pakendiringlus kogub ainsa taaskasutusorganisatsioone pakendeid kõikidest omavalitsustest alates oktoobrist 2006. 2008. aastal sõlmisime kogumispunktide ristviitamise kokkuleppe MTÜ Eesti Taaskasutusorganisatsiooniga.

Alates 2009. aasta algusest võtsime kogumispargi kujundamise aluseks pakendiseaduse § 171 toodud nõuded. Viidatud nõuete täitmisel oleme kooskõlastanud konteinerite paigaldusi lisaks omavalitsustele ka MTÜ-ga Eesti Taaskasutusorganisatsioon. Konteinerite asukohad omavalitsuste lõikes ning kahe taaskasutusorganisatsiooni lõikes on toodud lisas 1.

**Teavitustegevus ja selle maksumus**

Üldjoontes jagame Eesti Pakendiringluse teavitustegevuse järgmiste valdkondade vahel: välimeedia, ajakirjandus, koolitused ja ekskursioonid ning kampaaniad. 2011. aasta erandlikuks ja samas kõige mastaapsemaks kampaaniaks kujunes osalemine Kultuuripealinn 2011 erinevates projektides.

Välimeedia kampaaniates on kandev roll pakendikonteineritel, millele saab kinnitada 1.62 m x 1.45 m suuruseid plakateid. Samuti on MTÜ Eesti Pakendiringlusel Tallinna Lennujaamas ja Tartu Lõunakeskuses neljasektsioonilised prügikastid, millel asuvad pakendisorteerimisest teavitavad reklaamplakatid (vt lisa 2).

Teavitustegevusest trükimeedias tuleb välja tuua pakendiringluse kevadist ajakirja tiraazhis 70 000, mis oli suunatud elanikkonnale laiemalt (vt lisa 3) ning elektroonilist infolehte tiraazhis 3000, mis oli suunatud omavalitsustele ja pakendiettevõtjatele. Samuti avaldasime arvamusartikleid ja pressiteateid.

2011. aasta teises pooles viisime koostöös Õhtulehega läbi suuremahulise veebikampaania.

Käisime paljudes koolides ja lasteaedades esinemas ning jagasime õppeasutustele ka jäätmenäidiste komplekte edaspidiseks kasutamiseks.

Osalesime Kultuuripealinn 2011 tegevustes kolme suurema projektiga:

* Ökosaar. Ökosaar oli Tallinnas linnahalli lähedal vette ehitatud ujuvsaar, millel asus kohvik ning millel toimus igapäevaselt pakendijäätmete alane teavitustegevus
* Trummit. Trummit oli ja on Tallinna noortekeskustes loodud trummiorkestrite võrgustik, mis kasutab trummidena vanu pakendeid. Trummiti orkestrid esinesid läbi aasta nii Tallinnas kui ka mujal Eestis.
* Weapons of Sound. Weapons of Sound on briti ansambel, mis kasutab muusikariistadena jäätmeid. Weapons of Soundi kontsert koos vastava teavitustegevusega toimus Vabaduse väljakul 11.06.2011

Tallinnas Suur-Sõjamäe tn sorteerimisjaamas viisime läbi ligi 20 ekskursiooni nii koolilastele kui ka täiskasvanutele.

Kampaaniad. Osalesime infoboksi ning praktilise pakendikogumisega Viru Folgil ning Viljandi Folgil.

Teavitustegevuse kulud eurodes olid järgmised (tabelis toodud teavituskulud ei sisalda teavitamisega tegelenud Pakendiringluse töötajate palku):

|  |  |
| --- | --- |
| kampaania | 173,43 |
| koolitus | 588 |
| kultuuripealinn | 5022,34 |
| suhtekorraldus | 13804,8 |
| trükis | 8901,05 |
| veeb | 18120 |
| välimeedia | 4303,24 |
| KOKKU | 50912,86 |

**Informatsioon pakendi taaskasutuse teenustasude ja pakkematerjalide kokkuostuhinna muutuste kohta aasta jooksul**

Eesti Pakendiringluse taaskasutusteenuse tasud on püsinud 2011. aastal muutumatuna.

Mis puudutab pakkematerjalide kokkuostuhindasid, siis valdavalt Eesti Pakendiringlus ei tegele pakkematerjalide kokkuostmisega- kui siiski ostame siis paber ja kartongpakendeid, mille kokkuostuhind kõigub vahemikus 0-100 eurot/t sõltudes materiali kvaliteedist jms

**Ühisvastutuses olevate kogumispunktide nimekiri ja neis kogutavad pakendiliigid**

MTÜ Eesti Pakendiringlus on sõlminud kogumispunktide ristviitamise leppe MTÜ-ga Eesti Taaskasutusorganisatsioon ning kogumispunktide nimekiri on toodud lisas 1.

**Andmed liikmete tehtud tehingute kohta 2011. aastal**

MTÜ Eesti Pakendiringlus ei ole oma liikmetele jaotanud 2011. aastal teenitud kasumit vaid selle reinvesteerinud põhitegevusse.

MTÜ Eesti Pakendiringluse liikmeteks on AS Rubla, AS Kalev Chocolate Factory, AS Maag Grupp ja OÜ Päikesepagar. Kõik need ettevõtted on ühtlasi ka kliendid pakendijäätmete kogumise ja taaskasutamise osas ning kes vastavalt enda poolt kasutussevõetud pakendimassile rahastasid MTÜ Eesti Pakendiringluse tegevust.

Muude rahaliste suhete osas on Eesti Pakendiringlus ostnud 70.87 euro eest AS-lt Kalev Chocolate Factory kompvekke seose Viljandi Folgil toimunud jäätmesorteerimismängudega.

Lugupidamisega

Aivo Kangus

Juhatuse esimees